# Felelősségvállalási nyilatkozat

# tesztmotorozáshoz

Alulírott, ……………………………………., lakcím: ………………………………………………………………………, anyja neve:…………………………………………., sz. ig. sz.: ………………………………., vezetői engedély száma: ………………………………., születési hely, idő: ……………………………………………………………..

tel.:……………………………………., email: ………………………………………………………………………………..

* teljes felelősséggel kijelentem, hogy a tesztvezetésre vonatkozó szóbeli tájékoztatást megkaptam, a vonatkozó szabályokat teljeskörűen megismertem;
* kijelentem, hogy nem állok alkohol, illetve vezetési képességemet befolyásoló egyéb szer hatása alatt;
* tudomásul veszem, hogy a tesztvezetés teljes ideje alatt az alkoholfogyasztás szigorúan tilos;
* tudomásul veszem, hogy a tesztvezetés közben elkövetett bármely közlekedési szabálysértés/ vétség következményeiért felelősséget vállalok és a gépjárműben önhibámból keletkezett kár esetén az okozott kár 100%-os- mértékéig anyagi felelősséget vállalok;
* kijelentem, hogy az általam másoknak okozott károkért és személyi sérülésekért a teljeskörű jogi és kártérítési felelősséget viselem;
* kijelentem, hogy a tesztvezetés alatt a KRESZ szabályait betartom
* kijelentem, hogy a túravezető/fevezető/instruktor utasításait elfogadom és betartom;
* a tesztvezetés során a harmadik fél tulajdonát képező járművel kapcsolatos KRESZ szabálysértések következményeiért teljes felelősséggel (erkölcsi és anyagi) tartozom;
* kijelentem, hogy az adott kategóriára érvényes jogosítvánnyal rendelkezem;
* kijelentem, hogy kizárólag a saját felelősségemre és kockázatomra veszek részt a tesztvezetésen, a megfelelő védőfelszerelések használatáról gondoskodom;
* kijelentem, hogy a tesztmotort harmadik félnek nem adom tovább
* tudomásul veszem, hogy a tesztvezetés szervezője – a KTM Centrum (Niscar Kft.) - nem vállal semmilyen jogi vagy kártérítési felelősséget a tesztvezetés során bekövetkezett, illetve a motorkerékpárban keletkezett károkért;
* hozzájárulok ahhoz, hogy személyes okmányaimról másolat készüljön, továbbá személyes adataimat a Niscar Kft. tárolja és hatóság felszólítása esetén a hivatalos szervek részére átadja.
* Átadó kijelenti, hogy a motort tökélesetes műszaki állapotban adja át.

Indulás ideje:...................óra.................perc, érkezés ideje:...................óra..................perc

Motorkerékpár típusa:..............................................Rendszáma:…………………… Vázszáma:.............................................Motorszáma:.............................................Megjegyzés:.............................................................................................................. ..................................................................................................................................Dátum:...................................................................

Átadó:…………………………………………………..Átvevő/résztvevő:………………………………………………

**Az igényeidnek legmegfelelőbb próbautat szeretnénk ajánlani, ezért kérünk, hogy figyelmesen olvasd el az alábbiakat és minél pontosabban töltsd ki az űrlapot.**

A KTM kínálatában megtalálható motorok felhasználási területe rendkívül széles spektrumon mozog, csakúgy, mint az ügyfeleink felkészültsége, motorozási szokásai. Hogy csak a két végletet említsük, egész más igényei vannak egy kezdő utcai motorosnak, mint egy 20+ év tapasztalattal rendelkező terepezőnek.

Pontosan tudjuk, hogy egy tesztút mennyire fontos neked mielőtt megvásárolsz egy motort. Ezért a tesztet igyekszünk annyira rugalmasan kezelni, amennyire csak lehetséges és minden ügyfelünknek személyre szabni.

Ugyanakkor néhány korláttal is tisztában kell lenned. A motorozás veszélyes üzem! Különösen, hogy egy számodra új járművet próbálsz ki, ráadásul sok esetben a körülmények is szokatlanok.

A biztonságod érdekében ezért a tesztútra az adott kategóriában elvárható védőfelszerelések nélkül nincs lehetőség.

Naked, Supersport, Sport touring, Supermoto és Travel kategóriákban a következő védőfelszerelések kötelezőek: bukósisak, kesztyű, protektor ing, vagy protektoros motoros kabát. Javasolt: motoros csizma és protektoros motoros nadrág viselete.

Enduro, MX, E-Ride kategóriákban a következő védőfelszerelések használata kötelező: bukósisak, kesztyű, térdvédő, terepmotoros csizma, felsőtest védő protektor.

Bizonyos környezeti és időjárási körülmények között nem adunk ki tesztmotort, például sötétben, vagy vizes, hideg, csúszós úton.

A tesztmotorozás csak a KTM Centrum munkatársának felügyelete alatt történhet, akinek az utasításait a próba során be kell tartani. Hozzá kell járulnod, hogy tesztútról esetleg videófelvételt készítünk.

Bizonyos esetekben a tesztmotort csak letét (készpénz, vagy tárgyi) ellenében van módunk kiadni! Erről kollégáink adnak bővebb tájékoztatást.

Az esetlegesen okozott károkért teljeskörű anyagi felelősséget kell vállalnod és a saját és örököseid nevében le kell mondanod a próbával kapcsolatban esetlegesen felmerülő kártérítési és fájdalomdíj igényről.

Jó tanácsok próbaúthoz:

* Tudatosítsd, hogy ez nem egy örömmotorozás. Mi is imádjuk az egykerekezést, a stoppie-t, a teljes gázos kigyorsításokat és a térdkoptató hangját, de nem egy tesztúton! Önmérséklet😉
* A próbaút előtt gondold át, hogy a melyek azok a tulajdonságok, amikre különösen figyelned kell. Ergonómia, futómű, fék, motorkarakterisztika, általános kezelhetőség, komfort, stb.
* Legyél tisztában azokkal a funkciókkal, amiket ki szeretnél próbálni, például különböző üzemmódok, futóműbeállítások, gyorsváltó, stb.
* A tesztútra kipihenten, arra a leginkább alkalmas állapotban érkezz.
* A tesztvezetéshez szükséges okmányokat semmiképp ne felejtsd el: személyi igazolvány, lakcímkártya, vezetői engedély.